**Îndulciri**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îndulciri

Hai îndulcește-mă cu sarea bleumarin

Din zăcământ de valuri de iubire,

Ascunde-mă în unduiri de aţipire

Și-n vis mă tăvălește-n rozmarin.

Hai rătăcește-mă-n grădini semiramide,

Dar îndulcește-mi căutarea-n labirint,

Cu viciu din sărut și-un strop de-absint

Prefă-mă-n humus sfânt din piramide.

Îndepărtează-te de plăsmuite apocrife

Și mă-ndulcește cu îmbrăţișări lumești,

Încurcă-mă-n liane sufletești

Dar mă serbează-n atoli și recife.

Hai îndulcește-mi iar perplexitatea,

Atunci când între noi e timp cremos

Când ochii tãi adulmecă onctuos

Dintr-ale noastre nopţi, intensitatea.

Întoarce-mă ca pe faţete de-ametiste

Și fă-mi dulceaţă pofta secetoasă,

Ia-mă de gât să-ţi spun că ești frumoasă

Și-alintă-mă cu patimi hedoniste.

Doar strigă-mă de prin ecouri efemere

Și indulcește-mă-n exil evanescent,

Primește-mă-ntre sâni ca ornament

Alunecând în filarmonici de plăcere...

Hai leapădă ciulendre-nsingurate

Și îndulcește-mi cu nesaţ miros de tine,

Încearcă noaptea și-nvelește-te cu mine...

Vom fremăta-n preludii rafinate...

Marian Puscasiu

Iunie 2015